CONSILIUL COMUNAL HÎRTOP
raionul Cimișlia
PROIECT DE DECIZIE
nr. ____ din __________ 2026
cu privire la aprobarea tarifelor pentru serviciul de salubrizare prestat persoanelor juridice pe teritoriul comunei Hîrtop
În temeiul art. 14 alin. (2) lit. q) din Legea nr. 436/2006 privind administrația publică locală, prevederilor Codului fiscal al Republicii Moldova privind taxele locale, Legii nr. 209/2016 privind deșeurile, precum și în scopul asigurării unui serviciu public de salubrizare eficient și acoperirii cheltuielilor suportate pentru întreținerea gunoiștii comunale,
Consiliul comunal Hîrtop DECIDE:
1. Se aprobă tarifele pentru serviciul de salubrizare prestat persoanelor juridice (agenților economici) care desfășoară activitate pe teritoriul comunei Hîrtop, conform anexei nr. 1 la prezenta decizie.
2. Se stabilește că tarifele aprobate includ cheltuielile aferente:
· colectării și depozitării deșeurilor; 
· utilizării gunoiștii comunale; 
· lucrărilor de amenajare, nivelare și compactare a gunoiștii; 
· întreținerii infrastructurii de salubrizare. 
3. Persoanele juridice care desfășoară activitate pe teritoriul comunei Hîrtop vor achita plata pentru serviciul de salubrizare în baza contractului încheiat cu Primăria comunei Hîrtop.
4. Se împuternicește primarul comunei Hîrtop să asigure:
· încheierea contractelor cu persoanele juridice beneficiare ale serviciului; 
· evidența și controlul achitării plăților pentru serviciul de salubrizare. 
5. Controlul executării prezentei decizii se pune în sarcina primarului comunei Hîrtop.
6. Prezenta decizie intră în vigoare la data publicării în Registrul de stat al actelor locale.

Președintele ședinței Consiliului comunal ___________
Contrasemnează:
Secretarul Consiliului comunal ___________
Primar ___________










Anexa nr. 1
la Decizia Consiliului comunal Hîrtop
nr. ___ din __________ 2026
TARIFE
pentru serviciul de salubrizare prestat persoanelor juridice pe teritoriul comunei Hîrtop
	Nr. d/o
	Categoria beneficiarilor
	Unitatea de calcul
	Tariful

	1
	Agenți economici cu activitate comercială (magazine, unități de comerț)
	lunar
	100 lei

	2
	Unități comerciale cu suprafața comercială mai mare de 50 m²
	lunar
	200 lei

	3
	Unități de alimentație publică (baruri, cafenele, cantine)
	lunar
	300 lei

	4
	Ateliere, prestări servicii, alte activități
	lunar
	150 lei

	5
	Gospodării țărănești și agenți economici agricoli (deșeuri menajere)
	lunar
	100 lei

	6
	Agenți economici care generează cantități mari de deșeuri
	1 m³
	150 lei


Notă:
Tarifele se aplică în funcție de activitatea desfășurată și cantitatea estimată de deșeuri generate. Pentru cazurile neprevăzute în tabel, tariful se stabilește prin acordul părților, în baza volumului de deșeuri și a cheltuielilor reale suportate.


